A Night at the Opera

A Night at the Opera είναι ο τίτλος του τέταρτου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 21 Νοεμβρίου του 1975 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".Elektra Records Official Website

Ο τίτλος του δίσκου προέρχεται από την ομώνυμη ταινία των Αδελφών Μαρξ, την οποία είχε παρακολουθήσει το συγκρότημα κατά τη διάρκεια των ηχογραφήσεων.Roger Taylor Interview 1976 - YouTube Το 2018 το άλμπουμ εισήχθη στο Grammy Hall of Fame.

Ιστορία του άλμπουμ
Πριν τις ηχογραφήσεις
Παρά το ότι είχαν γνωρίσει μεγάλη επιτυχία, στις αρχές του 1975 οι Queen βρίσκονταν σε δεινή οικονομική κατάσταση. Οι συνεχείς περιοδείες και οι ασταμάτητες ηχογραφήσεις δεν είχαν ακόμη αποδώσει τα αναμενόμενα, γεγονός που που προκαλούσε ανησυχία στα μέλη του συγκροτήματος. Χαρακτηριστικό παράδειγμα ήταν η προκαταβολή των 5.000 στερλίνων που ζήτησε ο Τζον Ντίκον για τον γάμο του, που απορρίφθηκε αμέσως από το μάνατζμεντ των Queen.

Επίσης, υπήρξαν προβλήματα με τη φωνή του Φρέντι Μέρκιουρι, τα οποία τους ανάγκασαν να αναβάλλουν κάποιες από τις εμφανίσεις τους επί αμερικανικού εδάφους με σκοπό να ξεκουράσει τον λαιμό του. Το συγκρότημα περιόδευσε για πρώτη φορά στην Ιαπωνία ως μέρος των εμφανίσεων για την προώθηση του "Sheer Heart Attack" και στη συνέχεια ξεκίνησε τις νομικές διαδικασίες για να αποδεσμευτεί από το μάνατζμεντ του.1975 - Queen

Ηχογράφηση
Οι Queen επέστρεψαν στο στούντιο για να ηχογραφήσουν τον τέταρτο τους δίσκο. Στα σχέδια τους ήταν να συμπεριλάβουν μεγάλες δόσεις πειραματισμού και να πετύχουν μία μεγάλη σινγκλ επιτυχία, κάτι που ήλθε με το "Bohemian Rhapsody". Αν και υπήρξαν στο παρελθόν στοιχεία ανάμειξης της όπερας με τη ροκ μουσική, αυτή ήταν η πρώτη φορά που η όπερα ως μορφή τέχνης ενσωματώθηκε στη ροκ. Το συγκεκριμένο κομμάτι ηχογραφήθηκε σε διάστημα τριών εβδομάδων.

Το παλιό στυλ των Queen εμφανίστηκε σε κομμάτια όπως τα "Death on Two Legs (Dedicated to...)", "I'm In Love With My Car" και "Sweet Lady". Η αγάπη του Μέρκιουρι για τη βοντβίλ γίνεται φανερή στα "Lazing On A Sunday Afternoon" και "Seaside Rendezvous",Lazing On A Sunday Afternoon by Queen SongfactsSeaside Rendezvous by Queen Songfacts ενώ το "Good Company" του Μπράιαν Μέι είχε τις βάσεις του στη μουσική των The Kinks. Το δεύτερο σινγκλ του άλμπουμ, "You're My Best Friend", ήταν ένα καλοφτιαγμένο ποπ τραγούδι,You're My Best Friend by Queen Songfacts ενώ την μπαλάντα "Love Of My Life", είχε γράψει ο Μέρκιουρι για τη Μαίρη Όστιν.Love Of My Life by Queen Songfacts Στο "The Prophets Song", η Γη εκδικείται τους κατοίκους της,The Prophet's Song by Queen Songfacts ενώ το " '39" ήταν ένα από τα δύο κομμάτια του δίσκου με τον Μέι στα φωνητικά.'39 by Queen Songfacts

Ο δίσκος κλείνει με τη διασκευή του βρετανικού εθνικού ύμνου, με την ηχογράφηση του να έχει πραγματοποιηθεί κατά τη δημιουργία του "Sheer Heart Attack" στα "Rockfield Studios" και αποτελούσε μέρος του set-list των συναυλιών τους από τον Οκτώβριο του 1974 ως τον Αύγουστο του 1986.QUEEN GOD SAVE THE QUEEN WEMBLEY FIRST NIGHT - YouTube

Κυκλοφορία και επιτυχία
Μετά το πέρας των ηχογραφήσεων, το συγκρότημα αποφάσισε να κυκλοφορήσει το "Bohemian Rhapsody", χωρίς να μικρύνει τη διάρκεια του για λόγους χωρητικότητας του 7" σινγκλ.Bohemian Rhapsody by Queen Songfacts Πριν την κυκλοφορία του, στις 31 Οκτωβρίου 1975, ο Μέρκιουρι ζήτησε τη γνώμη του Κένι Έβερετ, DJ του BBC, για το κομμάτι, με τον Έβερετ να μένει κατενθουσιασμένος. Ο Μέρκιουρι τον έβαλε να υποσχεθεί ότι δεν θα παίξει το τραγούδι στον αέρα πριν την επίσημη κυκλοφορία του, αλλά ο DJ έπαιξε το κομμάτι 14 φορές σε δύο ημέρες, γεγονός που προκάλεσε πανικό στο συγκρότημα, αλλά παράλληλα προκάλεσε τεράστια ζήτηση από το κοινό.The Unorthodox Way Bohemian Rhapsody First Made It to Air

Ο δίσκος κυκλοφόρησε στις 21 Νοεμβρίου 1975, με το "Bohemian Rhpasody" να έχει εκτοξευθεί στην κορυφή του βρετανικού καταλόγου επιτυχιών και στην ένατη θέση του Billboard των Ηνωμένων Πολιτειών, όντας η πρώτη φορά που μπήκαν στο Top-10 στην αντίπερα όχθη του Ατλαντικού. Το "A Night at the Opera" έφθασε στο # 1 της πατρίδας τους για τέσσερις εβδομάδες και το # 4 στις Ηνωμένες Πολιτείες, ενώ το δεύτερο σινγκλ του άλμπουμ, "You're My Best Friend", τους έδωσε άλλη μια Top-10 επιτυχία.

Ο δίσκος έχει βραβευθεί ως τριπλά πλατινένιος στις ΗΠΑ και πλατινένιος στο Ηνωμένο Βασίλειο, τη Γερμανία, την Πολωνία και την Αργεντινή, ενώ το "Bohemian Rhapsody" βραβεύθηκε ως τετραπλά πλατινένιο και στις δύο πλευρές του Ατλαντικού.

Επανεκδόσεις
Το "A Night at the Opera" επανεκδόθηκε το 1991 από τη "Hollywood Records", με remix των "You're My Best Friend" και "I'm In Love With My Car" ως μπόνους κομμάτια.Queen – A Night At The Opera, Hollywood Records Επίσης, το 2005 κυκλοφόρησε σε μορφή διπλού δίσκου για την επέτειο των τριάντα χρόνων από την αρχική του κυκλοφορία, περιλαμβάνοντας και ένα DVD με το ντοκιμαντέρ "The Making Of A Night At The Opera".Queen - A Night At The Opera (CD, Album) at Discogs

Το 2011, η "Universal Records" το κυκλοφόρησε σε μορφή διπλού CD, με το πρώτο μέρος να περιλαμβάνει όλο τον δίσκο και το δεύτερο μέρος ζωντανές και ακυκλοφόρητες εκτελέσεις.Queen - A Night At The Opera at Discogs

Τραγούδια του δίσκου

Θέσεις τσαρτ
A Night at the Opera (άλμπουμ)

Επίσημη κυκλοφορία: 21 Νοεμβρίου 1975
ΧώραΘέση Ηνωμένο Βασίλειο Queen | full Official Chart History | Official Charts Company  1 Ολλανδία Discografie Queen - dutchcharts.nl  1 Νέα Ζηλανδία   1 Καναδάς   2 Ηνωμένες Πολιτείες   4 Νορβηγία norwegiancharts.com - Queen Discography  4 Γερμανία Suche - Offizielle Deutsche Charts  5 Αυστρία Discographie Queen - austriancharts.at  9 Γαλλία lescharts.com - Discographie Queen  16 Σουηδία swedishcharts.com - Discography Queen  16Bohemian Rhapsody (σινγκλ)

Επίσημη κυκλοφορία: 31 Οκτωβρίου 1975
ΧώραΘέση Ηνωμένο Βασίλειο   1 Ολλανδία   1 Ιρλανδία Search the Charts - The Irish Charts - All there is to know  1 Νέα Ζηλανδία   1 Βέλγιο ultratop.be - Queen  1 Καναδάς RPM Singles, 1 May 1976  1 Νορβηγία   4 Ελβετία Queen - hitparade.ch  4 Αυστραλία australian-charts.com - Discography Queen  5 Γερμανία   7 Αυστρία   8 Ηνωμένες Πολιτείες   9 Γαλλία   15 Σουηδία   18You're My Best Friend (σινγκλ)

Επίσημη κυκλοφορία: 18 Μαΐου 1976
ΧώραΘέση Ιρλανδία   3 Ολλανδία   6 Ηνωμένο Βασίλειο   7 Καναδάς   10 Ηνωμένες Πολιτείες   16 Αυστραλία   40

Βραβεία
A Night at the Opera (άλμπουμ)
 Ηνωμένες Πολιτείες (RIAA Certification): 3 x πλατινένιος Gold & Platinum - RIAA
 Ηνωμένο Βασίλειο (BPI Certification): Πλατινένιος 
 Πολωνία (ZPAV Certification): 2 x πλατινένιος 
 Γερμανία (BVMI Certification): Πλατινένιος Bundesverband Musikindustrie: Aktuell
 Φινλανδία (Musiikkituottajat Certification): Χρυσός 
 Ιταλία (FIMI Certification): Χρυσός 
 Αυστρία (IFPI Certification): Χρυσός Gold & Platin - IFPI Austria
 Αργεντινή (CAPIF Certification): Πλατινένιος Discos de Oro y PlatinoBohemian Rhapsody (σινγκλ)
 Ηνωμένο Βασίλειο (BPI Certification): 2 x πλατινένιος 
 Ιταλία (FIMI Certification): 4 x πλατινένιος 
 Ηνωμένες Πολιτείες (RIAA Certification): 7 x πλατινένιος 

Οι μουσικοί των Queen
Οι μουσικοί οι οποίοι ηχογράφησαν το "A Night at the Opera" ήταν οι εξής:

 Φρέντι Μέρκιουρι - φωνητικά, πιάνο
 Μπράιαν Μέι - κιθάρα, φωνητικά, ουκουλέλε, κότο, άρπα
 Τζον Ντίκον - μπάσο, πιάνο
 Ρότζερ Τέιλορ - τύμπανα, κρουστά, φωνητικά

Παραπομπές

Πηγές
 A Night at the Opera - Queen | Songs, Reviews, Credits | AllMusic
 Queen - A Night at the Opera (album review ) | Sputnikmusic
 Queen A Night at the Opera Album Review | Rolling Stone

Κατηγορία:Δισκογραφία των Queen
Κατηγορία:Άλμπουμ του 1975